b'\n_START_ARTICLE_\nPornografija\n_START_PARAGRAPH_\nPornografija (gr\xc5\xa1ko porne: vla\xc4\x8duga, prostitutka, grafi: pisava) je prikazovanje spolnosti z namenom spolnega dra\xc5\xbeenja. Pornografija nastopa v razli\xc4\x8dnih oblikah: besedilo, slike, fotografije, filmi. Prikazovanje in izdelava pornografskega gradiva sta ponekod kaznivo dejanje. Je podobna erotiki, vendar pa se od nje razlikuje, \xc4\x8deprav se oba izraza pogosto zamenjujeta. _NEWLINE_Zakon v Sloveniji: Prikazovanje in izdelava pornografskega gradiva sta kaznivo dejanje, ki ga stori, kdor osebi, mlaj\xc5\xa1i od 14 let proda, prika\xc5\xbee ali z javnim razstavljanjem ali kako druga\xc4\x8de omogo\xc4\x8di, da so ji dostopni spisi, slike, avdiovizualni ali drugi predmeti pornografske vsebine, ali ji prika\xc5\xbee pornografsko predstavo. Kaznivo dejanje stori tudi, kdor zlorabi mladoletno osebo za izdelavo slik, avdiovizualnih ali drugih predmetov pornografske vsebine ali jo uporabi za pornografsko predstavo._NEWLINE_Prav povsod pa je kazniva otro\xc5\xa1ka pornografija, nekatera dr\xc5\xbeave pa sankcionirajo tudi dolo\xc4\x8dene spolne prakse._NEWLINE_Pornografija je svoj razcvet do\xc5\xbeivela v \xc4\x8dasu medmre\xc5\xbeja, beseda sex je ena izmed najbolj iskanih v spletnih iskalnikih._NEWLINE_Meja med pornografijo in erotiko je sporna.'